CELEX: 32019D1128
Language: lv
Date: 2019-07-01 00:00:00
Title: Komisijas Īstenošanas lēmums (ES) 2019/1128 (2019. gada 1. jūlijs) par tiesībām piekļūt Eiropas Centrālajā repozitorijā glabātajām drošības rekomendācijām un atbildes pasākumiem un par Lēmuma 2012/780/ES atcelšanu (Dokuments attiecas uz EEZ.)

2.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 177/112
               
            
         KOMISIJAS ĪSTENOŠANAS LĒMUMS (ES) 2019/1128
         (2019. gada 1. jūlijs)
         par tiesībām piekļūt Eiropas Centrālajā repozitorijā glabātajām drošības rekomendācijām un atbildes pasākumiem un par Lēmuma 2012/780/ES atcelšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2014. gada 3. aprīļa Regulu (ES) Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 (1), un jo īpaši tās 8. panta 4. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Regulas (ES) Nr. 996/2010 (2) 18. panta 5. punktu visas drošības rekomendācijas un to atbildes pasākumi jāreģistrē centrālajā repozitorijā.
                  
               
                     (2)
                  
                  
                     Šā lēmuma 1. apsvērumā minētais centrālais repozitorijs ir izveidots ar Regulu (ES) Nr. 376/2014 kā Eiropas Centrālais repozitorijs.
                  
               
                     (3)
                  
                  
                     Saskaņā ar Regulas (ES) Nr. 376/2014 10. pantu piekļuve Eiropas Centrālajā repozitorijā glabātajiem ziņojumiem par atgadījumiem ir ierobežota šīs informācijas konfidenciālā rakstura dēļ. No otras puses, pastāv leģitīma interese nodrošināt publisku piekļuvi visām drošības rekomendācijām un to atbildes pasākumiem, jo Regulas (ES) Nr. 996/2010 un Regulas (ES) Nr. 376/2014 vispārējais mērķis ir samazināt nelaimes gadījumu skaitu un veicināt informācijas izplatīšanu attiecībā uz konstatējumiem par incidentiem, kas saistīti ar drošību. Šādas leģitīmas intereses pastāvēšanu apstiprina arī tas, ka drošības izmeklēšanas ziņojumi, kuri bieži ietver drošības rekomendācijas, saskaņā ar Regulu (ES) Nr. 996/2010 ir jāpublisko.
                  
               
                     (4)
                  
                  
                     Saskaņā ar Regulas (ES) Nr. 376/2014 8. panta 4. punktu Komisijai ir jāpieņem Eiropas Centrālā repozitorija pārvaldīšanas kārtība. Tā kā drošības apsvērumu dēļ nevajadzētu būt tiešai piekļuvei Eiropas Centrālajam repozitorijam, visas Eiropas Centrālajā repozitorijā esošās drošības rekomendācijas un to atbildes pasākumi būtu jādara pieejami plašai sabiedrībai, izmantojot atsevišķu publisku tīmekļa vietni.
                  
               
                     (5)
                  
                  
                     Vienmēr un visos līmeņos būtu jānodrošina, ka attiecībā uz datu glabāšanu, apstrādi un apmaiņu tiek ievēroti Eiropas Parlamenta un Padomes Regulā (ES) 2016/679 (3) un Eiropas Parlamenta un Padomes Regulā (ES) 2018/1725 (4) noteiktie personas datu aizsardzības pienākumi.
                  
               
                     (6)
                  
                  
                     Komisijas Lēmums 2012/780/ES (5) būtu jāatceļ un jāaizstāj ar šo lēmumu, kam atšķirībā no Lēmuma 2012/780/ES būtu jānodrošina publiska piekļuve ne tikai drošības rekomendācijām, bet arī to atbildes pasākumiem.
                  
               
                     (7)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Eiropas Parlamenta un Padomes Regulas (ES) 2018/1139 (6) 127. pantu,
                  
               IR PIEŅĒMUSI ŠO LĒMUMU.
         
            1. pants
            Priekšmets
            Ar šo lēmumu nosaka pasākumus ar Regulas (ES) Nr. 376/2014 8. panta 1. punktu izveidotā Eiropas Centrālā repozitorija pārvaldīšanai attiecībā uz piekļuvi drošības rekomendācijām Regulas (ES) Nr. 996/2010 2. panta 15. punkta nozīmē un to atbildes pasākumiem, kas reģistrēti saskaņā ar minētās regulas 18. panta 3. punktu.
         
         
            2. pants
            Drošības rekomendāciju un to atbildes pasākumu statuss
            Visas Eiropas Centrālajā repozitorijā esošās drošības rekomendācijas un to atbildes pasākumus dara pieejamus sabiedrībai, publicējot publiski pieejamā tīmekļa vietnē, kuru izveido un pārvalda Komisija.
         
         
            3. pants
            Personas datu aizsardzība
            Personas datu apstrādi šā lēmuma ietvaros veic saskaņā ar Regulu (ES) 2016/679 un Regulu (ES) 2018/1725.
         
         
            4. pants
            Konfidencialitāte
            Drošības rekomendāciju atbildes pasākumos, ko publicē saskaņā ar šo lēmumu, neietver nekādu konfidenciālu informāciju. Dalībvalstis izstrādā attiecīgas procedūras šajā nolūkā.
         
         
            5. pants
            Atcelšana
            Lēmumu 2012/780/ES atceļ.
         
         
            6. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 1. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 122, 24.4.2014., 18. lpp.
         
         
            (2)  Eiropas Parlamenta un Padomes 2010. gada 20. oktobra Regula (ES) Nr. 996/2010 par nelaimes gadījumu un incidentu izmeklēšanu un novēršanu civilajā aviācijā un ar ko atceļ Direktīvu 94/56/EK (OV L 295, 12.11.2010., 35. lpp.).
         
            (3)  Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV L 119, 4.5.2016., 1. lpp.).
         
            (4)  Eiropas Parlamenta un Padomes 2018. gada 23. oktobra Regula (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).
         
            (5)  Komisijas 2012. gada 5. decembra Lēmums 2012/780/ES par tiesībām piekļūt Eiropas centrālajam drošības rekomendāciju un attiecīgo atbildes pasākumu repozitorijam, kurš izveidots ar 18. panta 5. punktu Eiropas Parlamenta un Padomes Regulā (ES) Nr. 996/2010 par nelaimes gadījumu un incidentu izmeklēšanu un novēršanu civilajā aviācijā un ar ko atceļ Direktīvu 94/56/EK (OV L 342, 14.12.2012., 46. lpp.).
         
            (6)  Eiropas Parlamenta un Padomes 2018. gada 4. jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru (OV L 212, 22.8.2018., 1. lpp.).